Na temelju čl. 138. - 140. Statuta Osnovne škole Silvije Strahimir Kranjčević, Levanjska Varoš (KLASA: 003-05/19-01/03;URBROJ: 2121-20-19-04), a vezano uz članak 56. stavak 2. Zakona o proračunu (N.N. br. 144/21. ) i Pravilnika o mjerilima i načinu korištenja nenamjenskih donacija i vlastitih prihoda proračunskih korisnika Osječko-baranjske županije (KLASA:024-02/23-05/1, URBROJ: 2158-02-23-3) od 28. veljače 2023. godine, Školski odbor Osnovne škole Silvije Strahimir Kranjčević, Levanjska Varoš na 21. sjednici održanoj dana 19. travnja 2023. godine, donosi

**PRAVILNIK**

**o načinu ostvarivanja i korištenja nenamjenskih**

**donacija i vlastitih prihoda**

1. OPĆE ODREDBE

 Članak 1.

 Ovim Pravilnikom o načinu ostvarivanja i korištenja nenamjenskih donacija i vlastitih prihoda (u daljnjem tekstu: Pravilnik) pobliže se uređuje način ostvarivanja i korištenja nenamjenskih sredstava i vlastitih prihoda Osnovne škole Silvije Strahimir Kranjčević, Levanjska Varoš (dalje u tekstu: Škola).

1. OSTVARIVANJE VLASTITIH PRIHODA

 Članak 2.

Sukladno članku 54. Zakona o proračunu (N.N. br. 144/21.), vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima a koji se ne financiraju iz proračuna.

 Članak 3.

Novčana sredstva ostvaruju se od:

* najma sportske dvorane, učioničkog i drugog prostora škole
* donacijama i sponzorstvom,
* iz drugih izvora u skladu sa zakonom.

III. KORIŠTENJE VLASTITIH PRIHODA

Članak 4.

Vlastiti prihodi Škole, kao prihodi koje Škola ostvaruje obavljanjem poslova na tržištu i u tržišnim uvjetima koji se ne financiraju iz proračuna, koriste se za odgojno-obrazovne svrhe odnosno podmirenje materijalno - financijskih rashoda Škole, investicijsko održavanje i rashode za nabavu opreme, pod uvjetima i na način propisan Statutom, posebnim propisima, Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika Osječko – baranjske županije (KLASA:024-02/23-05/1, URBROJ: 2158-02-23-3) od 28. veljače 2023. i ovog Pravilnika.

Vlastitim prihodima Škola podmiruje rashode nastale obavljanjem poslova temeljem kojih su vlastiti prihodi i ostvareni.

 Članak 5.

Potpore iz državnoga, županijskoga i gradskog proračuna koriste se isključivo u svrhu za koje su namijenjene.

1. KORIŠTENJE NAMJENSKIH DONACIJA

 Članak 6.

Škola može primiti donaciju u novcu i dužna ju je koristiti za namjene za koje je dana, odnosno za namjene koje je odredio donator, osim ako donacija nije u suprotnosti s obrazovnom i odgojnom funkcijom Škole.

U slučaju da je donacija u suprotnosti s obrazovnom i odgojnom funkcijom Škole, Škola će izvršiti povrat primljenih sredstava.

IV. KORIŠTENJE NENAMJENSKIH DONACIJA

 Članak 7.

U slučaj da donator nije odredio namjenu doniranih sredstava, ista će se koristiti za odgojno-obrazovne svrhe, odnosno podmirenje materijalno - financijskih rashoda za materijal i energiju, rashode za usluge te za nabavu opreme.

Ukoliko je vrijednost nenamjenske donacije veća od 10.000,00 eura, odluka o načinu korištenja može se donijeti tek po dobivenoj suglasnosti osnivača.

 Članak 8.

Nefinancijsku dugotrajnu imovinu Škola može steći bez naknade samo u opsegu potrebnom za ispunjavanje zadaća odgojno-obrazovnog procesa.

Za stjecanje nefinancijske dugotrajne imovine iz stavka 1. ovog članka potrebna je prethodna suglasnost osnivača ako bi takvo stjecanje prouzročilo značajne troškove za Školu.

 Članak 9.

Ugovorom o donaciji, kojeg potpisuje ravnatelj Škole, u pravilu se detaljnije uređuje namjena doniranih sredstava, povratno izvješće o korištenju sredstava i druga pitanja vezana uz donaciju.

 Članak 10.

 Vlastitim prihodima proračunski korisnici podmiruju rashode nastale obavljanjem poslova temeljem kojih su vlastiti prihodi i ostvareni.

Ako je Škola u bilanci na dan 31.12. prethodne godine iskazala manjak prihoda (iz izvora: vlastiti prihodi) obvezna je vlastite prihode ostvarene u iznosu većem od potrebnog za podmirenje rashoda iz članka stavka 1. ovoga članka rasporediti za pokriće iskazanog manjka.

 Ako Škola ostvari vlastite prihode u iznosu većem od potrebnog za podmirenje rashoda iz stavka 1. i 2. ovoga članka obvezna je koristiti do 80% tih prihoda za pokriće materijalnih i financijskih rashoda, rashoda za nabavu nefinancijske imovine te izdatke za financijsku imovinu i otplate zajmova, a najviše 20% za isplatu dodataka za uspješnost u radu, dodataka na plaću te ostale rashode za odnosno za zaposlene utvrđene njenim općim aktima.

Iznimno, Škola može vlastite prihode koristiti za određene namjene u omjeru drugačijem od utvrđenog u prethodnim stavcima ovoga članka uz prethodnu suglasnost nadležnog upravnog tijela Županije, kao osnivača, a iz razloga koje nadležno upravno tijelo ocijeni opravdanim.

 Vlastiti prihodi koji se ne iskoriste u tekućoj godini, prenose se u sljedeću proračunsku godinu, a ostvareni višak prihoda koristi se sukladno zakonu i općim aktima Škole.

 Članak 11.

Ovim Pravilnikom stavlja se izvan snage Procedura o stjecanju i načinu korištenja vlastitih prihoda donesena 31.10.2019.g. (KLASA: 003-05/19-01/08; URBROJ: 2121-20-19-04).

Članak 12.

Ovaj Pravilnik stupa na snagu osmog dana od dana donošenja i objavljuju se na oglasnoj ploči i web stranicama Škole.

Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_

 Ivana Vladić, prof.

KLASA: 011-02/23-01/01

URBROJ: 2121-20-23-01

Levanjska Varoš, 19. travnja 2023.g.

 Ravnateljica:

 \_\_\_\_\_\_\_\_\_\_\_\_\_\_\_

 Nataša Šego, prof.